open-index/open-wikipedia-markdown huggingface dataset:
The Rolling Stones (album)

**The Rolling Stones** je debi album grupe The Rolling Stones. Izdan je u travnju 1964. godine u UK-u. Po izlasku album je postigao izuzetan uspjeh te je postao jedan od najprodavanijih albuma te godine u UK, a na UK top ljestvici se nalazio 12 tjedana na broju jedan. U SAD-u je album izdan u svibnju iste godine sa malo izmjenjenom listom pjesama, pod imenom England's Newest Hit Makers. Na albumu se većinom nalaze obrade pjesama raznih izvođača (Bo Diddleya, Chucka Berrya, Willie Dixona...) i samo jedna pjesma tandema Jagger/Richards i to "Tell Me (You're Coming Back)".

## Popis pjesama
### UK izdanje
# "Route 66" – 2:20
# "I Just Want to Make Love to You" – 2:17
# "Honest I Do" – 2:09
# "Mona (I Need You Baby)" – 3:33 
# "Now I've Got a Witness (Like Uncle Phil and Uncle Gene)" – 2:29
# "Little by Little" – 2:39
# "I'm a King Bee" – 2:35
# "Carol" – 2:33
# "Tell Me (You're Coming Back)" – 4:05
# "Can I Get a Witness" – 2:55
# "You Can Make It if You Try" – 2:01
# "Walking the Dog" – 3:10

### SAD izdanje
# "Not Fade Away" – 1:48
# "Route 66" – 2:20
# "I Just Want to Make Love to You" – 2:17
# "Honest I Do" – 2:09
# "Now I've Got a Witness (Like Uncle Phil and Uncle Gene)" – 2:29
# "Little by Little" – 2:39
# "I'm a King Bee" – 2:35
# "Carol" – 2:33
# "Tell Me (You're Coming Back)" – 4:05
# "Can I Get a Witness" – 2:55
# "You Can Make It if You Try" – 2:01
# "Walking the Dog" – 3:10

## Singlovi

* Not Fade Away
* Tell Me (You're Coming Back)

## Top ljestvice
### Album

### Singlovi

## Članovi sastava na albumu

* Mick Jagger - pjevač, usna harmonika
* Keith Richards - gitara, pjevač
* Brian Jones - gitara, harmonika, pjevač
* Charlie Watts - bubnjevi
* Bill Wyman - bas gitara

## Vanjske veze
* allmusic.com - *The Rolling Stones (album)*
The Rolling Stones No. 2

**The Rolling Stones No. 2** je album The Rolling Stonesa izdan početkom 1965. Album je izašao samo za 
britansko tržište. Poput njihovog prvijenca i ovaj album je postigao izuzetan komercijalni uspjeh te je bio jedan od najprodavanijih albuma te godine u UK-u. Na prvom mjestu britanske top ljestvice album se nalazio deset tjedana.

## Popis pjesama
# "Everybody Needs Somebody to Love" – 5:03
# "Down Home Girl" – 4:11
# "You Can't Catch Me" – 3:38
# "Time Is on My Side" – 2:58
# "What a Shame" – 3:03
# "Grown Up Wrong" – 1:50
# "Down The Road Apiece" – 2:55
# "Under the Boardwalk" – 2:46
# "I Can't Be Satisfied" – 3:26
# "Pain In My Heart" – 2:11
# "Off The Hook" – 2:33
# "Susie Q" – 1:50

## Top ljestvice
### Album

## Članovi sastava na albumu

* Mick Jagger - pjevač, usna harmonika, udaraljke
* Keith Richards - gitara, pjevač
* Brian Jones - gitara
* Charlie Watts - bubnjevi, udaraljke
* Bill Wyman - bas gitara, pjevač

## Vanjske veze
* allmusic.com - *The Rolling Stones No. 2*
Out of Our Heads

**Out of Our Heads** je album The Rolling Stonesa izdan 1965. godine. To je prvi album Stonesa koji je došao do broja jedan američke top ljestvice albuma. To je ponajviše zasluga pjesme "(I Can't Get No) Satisfaction", jednog od njihovih najvećih hitova, koja je došla do prvog mjesta i na britanskoj i na američkoj top-ljestvici singlova. Iako je to nezahvalno tvrditi, ta se pjesma smatra jednom od najboljih u povijesti glazbe što dokazuju drugo mjesto na top ljestvici 500 najboljih pjesama svih vremena po izboru časopisa Rolling Stone  i prvo mjesto u izboru 100 najboljih rock'n'roll pjesma svih vremena TV stanice VH1 . Album je značajan i zbog pjesme "The Last Time". To je bila prva pjesma napisana od strane tandema Jagger/Richards koja je dospjela na prvo mjesto britanske top-ljestvice singlova, na kojem se nalazila četiri tjedna.

## Popis pjesama
### UK izdanje
# "She Said Yeah" – 1:34
# "Mercy, Mercy" – 2:45
# "Hitch Hike" – 2:25
# "That's How Strong My Love Is" – 2:25
# "Good Times" – 1:58
# "Gotta Get Away" – 2:06
# "I'm Talking about You" – 2:31
# "Cry to Me" – 3:09
# "Oh Baby (We Got a Good Thing Goin')" – 2:08
# "Heart of Stone" – 2:50
# "The Under Assistant West Coast Promotion Man" – 3:07
# "I'm Free" – 2:24

### SAD izdanje
# "Mercy, Mercy" – 2:45
# "Hitch Hike" – 2:25
# "The Last Time " – 3:41
# "That's How Strong My Love Is" – 2:25
# "Good Times" – 1:58
# "I'm All Right" (Live) – 2:23
# "(I Can't Get No) Satisfaction" – 3:43
# "Cry to Me" – 3:09
# "The Under Assistant West Coast Promotion Man" – 3:07
# "Play with Fire" – 2:14
# "The Spider and the Fly" – 3:38
# "One More Try" – 1:58

## Singlovi

* "The Last Time"
* "(I Can't Get No) Satisfaction"

## Top ljestvice
### Album

### Singlovi

## Članovi sastava na albumu

* Mick Jagger - pjevač, usna harmonika, udaraljke
* Keith Richards - gitara, pjevač
* Brian Jones - gitara, 
* Charlie Watts - bubnjevi, udaraljke
* Bill Wyman - bas gitara, pjevač

## Izvori

## Vanjske veze
* allmusic.com
12 X 5

**12 X 5** je album The Rolling Stonesa izdan krajem 1964. Album je izašao samo za američko tržište i poput njihovog debitantskog albuma većinom sadrži obrade R&B klasika.

## Popis pjesama
# "Around and Around" – 3:03
# "Confessin' the Blues" – 2:47
# "Empty Heart" – 2:37
# "Time Is on My Side" – 2:53
# "Good Times, Bad Times" – 2:30
# "It's All Over Now" – 3:26
# "2120 South Michigan Avenue" – 3:38
# "Under the Boardwalk" – 2:46
# "Congratulations" – 2:29
# "Grown Up Wrong" – 2:05
# "If You Need Me" – 2:04
# "Susie Q" – 1:50

## Singlovi
* "It's All Over Now"
* "Time Is on My Side"

## Top ljestvice
### Album

### Singlovi

## Članovi sastava na albumu

* Mick Jagger - pjevač, usna harmonika, udaraljke
* Keith Richards - gitara, pjevač
* Brian Jones - gitara, pjevač
* Charlie Watts - bubnjevi
* Bill Wyman - bas gitara, pjevač

## Vanjske veze
* allmusic.com - *12 X 5*
The Rolling Stones, Now!

**The Rolling Stones, Now!** je album The Rolling Stonesa izdan početkom 1965. Album je izašao samo za američko tržište i sastoji se od sedam pjesama sa albuma The Rolling Stones No. 2, koji nije izdan na američkom tržištu i par pjesama sa nadolazeće britanske verzije albuma Out of Our Heads.

## Popis pjesama
# "Everybody Needs Somebody to Love" – 2:58
# "Down Home Girl" – 4:12
# "You Can't Catch Me" – 3:39
# "Heart of Stone" – 2:49
# "What a Shame" – 3:05
# "I Need You Baby (Mona)" – 3:35
# "Down the Road Apiece" – 2:55
# "Off the Hook" – 2:34
# "Pain in My Heart" – 2:12
# "Oh Baby (We Got a Good Thing Goin')" – 2:08
# "Little Red Rooster" – 3:05
# "Surprise, Surprise" – 2:31

## Singlovi
* "Little Red Rooster"
* "Heart of Stone"

## Top ljestvice
### Album

### Singlovi

## Članovi sastava na albumu

* Mick Jagger - pjevač, usna harmonika, udaraljke
* Keith Richards - gitara, pjevač
* Brian Jones - gitara, pjevač
* Charlie Watts - bubnjevi, udaraljke
* Bill Wyman - bas gitara, pjevač

## Vanjske veze
* allmusic.com - *The Rolling Stones, Now!*
December's Children (And Everybody's)

**December's Children (And Everybody's)** je album The Rolling Stonesa izdan krajem 1965. Album je izašao samo za američko tržište.

## Popis pjesama
# "She Said Yeah"
# "Talkin' About You" 	
# "You Better Move On" 	
# "Look What You've Done" 	
# "Singer Not the Song" 	
# "Route 66" 	
# "Get Off of My Cloud" 	
# "I'm Free" 	
# "As Tears Go By" 	
# "Gotta Get Away" 	
# "Blue Turns to Grey" 	
# "I'm Moving On"

## Singlovi
* "Get Off Of My Cloud"
* "As Tears Go By"

## Top ljestvice
### Album

### Singlovi

## Članovi sastava na albumu

* Mick Jagger - pjevač, usna harmonika, udaraljke
* Keith Richards - gitara, pjevač,
* Brian Jones - gitara, pjevač, piano
* Charlie Watts - bubnjevi, udaraljke
* Bill Wyman - bas gitara, pjevač

## Vanjske veze
* allmusic.com - *December's Children (And Everybody's)*
Herb Alpert

**Herbert "Herb" Alpert** (31. mart 1935 -) je američki muzičar, kompozitor i producent poznat kao član grupe **Herb Alpert & the Tijuana Brass**, **Herb Alpert's Tijuana Brass** ili **TJB**, odnosno kao osnivač diskografske kuće A&M Records (koju je osnovao sa Jerryjem Mossom, a koja poslije prodana Polygramu). Sa svojim bendom i *[[easy listening]]* instrumentalima je postigao veliki uspjeh 1960-ih; njegovih pet albuma je uzastopno došlo na Top 20 Billboardove liste, što je dostignuće koje nije nikada ponovio. Kao solo-izvođač je 1979. imao veliki hit sa instrumentalom *[[Rise (Herb Alpert)|Rise]]*. Pored muzike se bavi slikarstvom, te filantropskom djelatnošću.

## Izvori

## Vanjske veze
* 
* 
* 
* Herb Alpert: Artist & Musician 
* The Herb Alpert/Tijuana Brass discography
On the Flip Side

***On the Flip Side*** je bio američki televizijski mjuzikl prikazan 7. decembra 1966. na programu mreže ABC kao dio TV-antologije *[[ABC Stage 67]]*. Autori muzike i teksta su bili Burt Bacharach i Hal David, a radnja je prikazivala život tinejdžerske pop zvijezde (čiji je lik tumačio Ricky Nelson) kojoj anđeli pomažu obnoviti karijeru. Nakon prikazivanja je izdan album sa pjesmama, od koje su mnoge postali hitovi.

## Vanjske veze

* Prikaz na stranici tv.com
Hal David

**Harold Lane "Hal" David** (25. maj 1921 - 1. septembar 2012.) je bio američki tekstopisac, najpoznatiji po dugoj i plodnoj suradnji sa kompozitorom Burtom Bacharachom, koja je proizvela niz uspješnih pop pjesama, uključujući neke od najprepoznatljivih hitova 1960-ih. Među njima se nalazi i *[[Raindrops Keep Fallin' on My Head]]* iz filma *[[Butch Cassidy and the Sundance Kid]]*, a za koju je nagrađen Oscarom za najbolju pjesmu. David, koji je također služio kao predsjednik strukovne organizacije ASCAP, dobio je i niz drugih priznanja.

## Vanjske veze
* 
* 
* Official Hal David Website
*
Burt Bacharach

**Burt F. Bacharach** (12. maj 1928 – 8. februar 2023), američki pijanist, kompozitor i muzički producent, poznat kao autor niza velikih pop hitova koje je stvarao od sredine 1950-ih do 1980-ih, najčešće u tandemu sa tekstopiscom Halom Davidom. Veliki dio njih je napravljen posebno za pjevačicu Dionne Warwick, a nakon tih uspjeha je Bacharach surađivao sa Dusty Springfield, Bobbie Gentry, Jackie DeShannon i mnogim drugima. Do 2006. godiene je Bacharachj imao 70 hitova na listi Top 40 u SAD i 52 na listi Top 40 u Velikoj britaniji.

Bacharach je četiri puta bio u braku - s glumicom Paulom Stewart (1953 - 1958), s glumicom Angie Dickinson (1965 - 1980), sa kojom je imao kćer Nikki; s tekstopiscem Carol Bayer Sager (1982 - 1991) i sa Jane Hansen (1993 -) sa kojom ima dvoje djece.

Bacharach je dobio brojna priznanja, uključujući cameo nastup u filmu *[[Austin Powers: International Man of Mystery]]*, gdje tumači samog sebe. Također se pojavljuje i kao lik u jednoj od epizoda popularnog stripa *[[Alan Ford]]*.

## Izvori

## Vanjske veze

* Bacharach Online
* 
* 
* 
* Art of the States: Burt Bacharach 
* A database of recordings of Burt Bacharach's songs 
* Burt Bacharach's blog at The Huffington Post
* Performance of The Look Of Love by Julian Lloyd Webber
* "The Dionne Warwick Channel" – YouTube site containing over 100 Dionne Warwick tunes with rare photos and information on each tune, including those produced by Burt Bacharach.
* "The Recordings of Burt Bacharach and Dionne Warwick" – YouTube playlist containing 71 Bacharach/Warwick recordings and the backstory of each tune.
* Burt Bacharach interview recorded March 29, 1968 http://www.library.unt.edu/resolveuid/24bc6899959ba29ac6feca22c5ad8ed9  on the Pop Chronicles
These Boots Are Made for Walkin'

**These Boots Are Made for Walkin** je američka pop pjesma koju je napisao Lee Hazlewood, a 1966. kao singlicu izdala Nancy Sinatra. Pjesma je postigla veliki uspjeh, došavši na vrh top-lista u Britaniji i UK, te od kćeri Franka Sinatre napravila veliku zvijezdu svog vremena. Njenom uspjehu je dosta pomogao i promotivni video spot u kome Nancy Sinatra nastupa zajedno sa šest plesačica koje nose mini suknje i go go čizme. Tekst je originalno inspiriran dijalogom iz filma *[[4 for Texas]]* u kome je nastupio Frank Sinatra, a u njemu djevojka odbija potencijalnog udvarača, sugerirajući da će ga zgaziti sa "ovim čizmama".

Popularnosti pjesme je dosta pomoglo i to što su je američke TV-mreže puštale kao svojevrsnu muzičku podlogu reportažama koje su za vrijeme rata prikazivale američke patrole u tadašnjem Južnom Vijetnamu. Godine 1967. je sama Sinatra otišla u Vijetnam i tamo je izvela pred trupama; one su je kasnije prihvatile kao svoju neslužbenu himnu. Pjesma se poslije koristila i kao dio soundtracka u filmu *[[Full Metal Jacket]]*.

Pjesmu su kasnije obradili brojni izvođači, među kojima se ističe Jessica Simpson u verziji sa soundtrack filma ''Dukes of Hazard'' 2005..
Cream (bend)

**Cream** je bila prva britanska rock super skupina, iznimno popularna 1960-ih.

Članovi ove supergrupe bili su pjevač i basist Jack Bruce, pjevač i gitarist Eric Clapton te bubnjar Ginger Baker. 

Zvuk ovog sastava bio je kombinacija bluesa, hard rocka i psihodeličnog rocka.

Sastav *Cream* plijenio je pozornost glazbene publike zbog izvrsnih Claptonovih blues pasaža na gitari, moćnog glasa i basističkih bravura Jacka Brucea i jazz bubnjanja Gingera Bakera. U vrlo kratkom periodu svog djelovanja uspjeli su prodati 35 milijuna albuma u svijetu. Njihov album *Wheels of Fire* bio je prvi dvostruki platinasti album na svijetu.

U glazbenom opusu sastava *Cream* bilo je tradicionalnih blues skladbi poput "Crossroads" i "Spoonful", ali i modernog bluesa kao "Born Under a Bad Sign", ali i neobičnih skladbi poput "Strange Brew", "Tales of Brave Ulysses" i "Toad". Njihove najveće uspješnice bile su skladbe "I Feel Free" (Britanija, #11), "Sunshine of Your Love" (S.A.D., #5), "White Room" (S.A.D., #6), "Crossroads" (S.A.D., #28) i "Badge".

Sastav *Cream* je zajedno s grupom The Jimi Hendrix Experience izvršio velik i presudan utjecaj na rock glazbu, napose na direktne slijednike Led Zeppelin, Deep Purple i The Jeff Beck Group u 60-im godinama 20. stoljeća. 
## Diskografija

* 1966. - *[[Fresh Cream]]*
* 1967. - *[[Disraeli Gears]]*
* 1968. - *[[Wheels of Fire]]*
* 1969. - *[[Goodbye]]*
* 1970. - *[[Live Cream]]*
* 1972. - *[[Live Cream Volume II]]*

## Vanjske veze
* Službene stranice
Ronnie Wood

**Ronald David "Ronnie" Wood** (Hillingdon, London, 1. lipnja 1947.) engleski je rock gitarist i basist, najpoznatiji kao član kultnog rock benda The Rolling Stones, u kojem svira od 1974. godine. U Rolling Stonesima je specijalizirao sviranje *slide* i *pedal steel* gitare. Ronnie također solidno svira bas gitaru, pa je tako na pjesmi "Emotional Rescue" svirao bas gitaru umjesto tadašnjeg basista Billa Wymana, koji je svirao sintisajzer.

Wood je surađivao s mnogim velikanima iz svijeta glazbe, poput Princea, Boba Dylana, Davida Bowieja, Erica Claptona, Boa Diddleyja, Arethe Franklin i drugih. U ranijim je danima svirao kao gitarist grupa The Faces i The Jeff Beck Group.
Chip Taylor

**James Wesley Voight** (21. mart 1940 -), poznatiji po umjetničkom pseudonimu **Chip Taylor**, je američki kompozitor i tekstopisac, najpoznatiji kao autor popularnih pjesama kao što su "Angel of the Morning" i "Wild Thing." Iako su njegove pjesme izvodili neki od najvećih zvijezda 1960-ih i 1970-ih, Taylor se 1980. godine, nezadovoljan stanjem u muzičkoj industriji, povukao kako bi za život zarađivao kao profesionalni kockar. Od 1990-ih je, pak, počeo nastupati kao muzičar.

Poznat je i kao brat glumca Jona Voighta, odnosno stric Angeline Jolie i Jamesa Havena.

## Vanjske veze
* Interview with Chip Taylor by Spectropop
* Cover History of ''Wild Thing'' on Second Hand Songs 
* Train Wreck Records site for Chip Taylor and Carrie Rodriguez
* 
*
Ravi Shankar

**Ravi Shankar** (; rodjen kao **Robindro Shaunkor Chowdhury** 7. aprila 1920 - 11. decembra 2012), često navođen i sa titulom Pandit, bio je indijski muzičar i kompozitor koji koristi zičani instrument poznat kao *[[sitar]]*. Smatra se jednim od najpoznatijih indijskih muzičara 20. vijeka.

Shankar se rodio u Varanasiju i rane godine proveo putujući po Evropi i Indiji kao član plesne grupe svog brata Udaya Shankara. Od plesanja je 1938. odustao kako bi počeo učiti sviranje *sitara* kod dvorskog muzičara Allaudina Khana. Nakon što je završio studije 1944. godine, Shankar je počeo raditi kao kompozitor. Komponirao je muziku za filmsku *[[The Apu Trilogy|Apu Trilogiju]]* znamenitog režisera Satyajita Raya, te bio muzički direktor Sveindijskog radija u New Delhiju od 1949. do 1956.

Godine 1956. je počeo odlaziti na turneje po Evropi i Americi, gdje je svirao indijsku klasičnu muziku, a 1960-ih ju je značajno popularizirao u ostatku svijeta, zahvaljujući suradnjom sa violinistom Yehudijem Menuhinom i rock muzičarom Georgeom Harrisonom iz benda *[[The Beatles]]*. Shankar je počeo pisati koncerte za *sitar* i zapadni orkestar te nastavio na turnejama 1970-ih i 1980-ih. Od 1986. do 1992. je služiuo kao imenovani član gornjeg doma indijskog Parlamenta. Shankar je godine 1999. za svoje zasluge dobio najviše indijsko odlikovanje Bharat Ratna; također je osvojio i tri nagrade Grammy. 2000-ih je nastavio nastupati, često zajedno sa svojom kćeri Anoushkom.

## Bibliografija
* 
* 
* 

## Izvori

## Literatura
* 
* 
* 
* 
* 
* 
* 
* 
* 
* 

## Vanjske veze
* 
* 
* 
*
Popularniji od Isusa

**Popularniji od Isusa** () su riječi kojima se opisuje kontroverza nastala 1966. godine, a koja je povod imala u izjavi Johna Lennona, člana britanske rock-grupe *[[The Beatles]]*, prema kojoj je ta grupa popularnija od Isusa Krista. Izjava je objavljena 4. marta te godine u londonskom listu *[[Evening Standard]]* u članku Maureen Cleave, posljednjem u seriji koji je čitateljima nastojao prikazati svakodnevni život članova grupe koja je tada bila na vrhuncu popularnosti. Dok u samoj Britaniji nije izazvala gotovo nikakve reakcije, njeno prenošenje u američkom tinejdžerskom časopisu *Datebook* u augustu iste godine je izazvalo gnušanje u kršćanskim krugovima, pogotovo u Biblijskom pojasu te zabrane na lokalnim radio-stanicama, bojkote i prijetnje nasiljem od strane Ku Klux Klana. Nakon što su se protesti počeli širiti i na druge države, uključujući Meksiko, a pjesme *Beatlesa* službeno zabranjene u Španiji i Južnoj Africi, menadžer Beatlesa Brian Epstein je razmišljao o tome da otkaže veliku turneju u SAD zakazanu iste godine. Umjesto toga je 11. augusta 1966. u Chicagu organizirao pres-konferenciju na kojoj je Lennon izjavio da je njegova izjava "izvađena iz konteksta" te se izvinio svim kršćanima kojima je povrijedio osjećaje.

Historičari *Beatlesa* često ovaj događaj tumače kao razlog zbog čega su se članovi benda odlučili prestati održavati koncerte, a s vremenom doveli i do njegovog raspada. Godinama kasnije je Lennon ustvrdio da bi bez te kontroverze *Beatlesi* još uvijek postojali, odnosno da bi bio prisiljen raditi koncerte umjesto da radi kao samostalni umjetnik.

## Literatura

* 
* 
* 
* 
* 
* 
* 
* 
* 
*
The Sun Ain't Gonna Shine (Anymore)

"**The Sun Ain't Gonna Shine (Anymore)**" je pop pjesma koju su napisali Bob Crewe i Bob Gaudio. Originalno je izdana 1965. u SAD kao singlica gdje ju je izvodio Frankie Valli, i nije imala velikog uspeha. Godinu dana kasnije je izašla daleko poznatija i uspješnija verzija koju su u Velikoj Britaniji snimili The Walker Brothers, i koja se smatra jednim od najvećih hitova 1960-ih. Kasnije su je obrađivali broni izvođači kao Cher i ''Keane''.

U bivšoj Jugoslaviji ju je početkom 1980-ih pod naslovom *Padaju zvijezde* obradio bend Dorian Gray, čiji je pjevač bio Massimo Savić.

Verzija The Walker Brothersa je korištena kao važan dio soundtracka u britanskom filmu Truly, Madly, Deeply 1991. godine, te za promociju TV-serije ''Živi mrtvaci'' 2010.

## Vanjske veze
* Official Cher site 
* Warner official site
Pet Sounds

**Pet Sounds** je jedanaesti studijski album američke pop grupe The Beach Boys, izdan 1966. godine. Smatra se jednim od najboljih i najutjecajnijih albuma pop glazbe svih vremena te je dospio je na broj jedan izbora najboljih albuma svih vremena prema časopisima New Musical Express, The Times i Mojo Magazine, dok ga je časopis Rolling Stone uvrstio na 2. mjesto svog izbora 500 najboljih albuma svih vremena , a prema web stranici Acclaimedmusic to je najhvaljeniji album svih vremena 

## Popis pjesama

# "**Wouldn't It Be Nice**" (Wilson, Asher, Love)
# "**You Still Believe In Me**" (Wilson, Asher)
# "**That's Not Me**" (Wilson, Asher)
# "**Don’t Talk (Put Your Head On My Shoulder)**" (Wilson, Asher)
# "**I'm Waiting For The Day**" (Wilson, Love)
# "**Let's Go Away For Awhile**" (Wilson)
# "**Sloop John B**" (Wilson, Asher)
# "**God Only Knows**" (Wilson, Asher)
# "**I Know There's An Answer**" (Wilson, Terry Sachen, Love)
# "**Here Today**" (Wilson, Asher)
# "**I Just Wasn't Made For These Times**" (Wilson, Asher)
# "**Pet Sounds**" (Wilson)
# "**Caroline No**" (Wilson, Asher)

## Izvođači
* Al Jardine - pjevač, tamburin
* Bruce Johnston pjevač
* Mike Love - pjevač
* Brian Wilson - pjevač, orgulje, piano
* Carl Wilson - pjevač, gitara
* Dennis Wilson - pjevač, bubnjevi

## Top ljestvice
### Albuma

### Singlova

## Izvori

## Vanjske veze
* petsounds.com 
* Pet Sounds lyrics
Percy Sledge

**Percy Sledge** (Leighton, Alabama, 25. novembar 1941 -) je američki R&B i soul pjevač najpoznatiji po hitu "When a Man Loves a Woman" iz 1966.

## Izvori

## Vanjske veze

* Official site
* 
* [ Percy Sledge] at Allmusic
* Percy Sledge at Discogs
Cafe Wha?

**Cafe Wha?** je noćni klub u njujorškom (manhattanskom) naselju Greenwhich Village, poznat kao mjesto gdje su svoje karijere započeli ili pažnju prvi put privukli mnogi slavni muzičari i komičari kao što su Bob Dylan, Jimi Hendrix, Bruce Springsteen, Woody Allen, Lenny Bruce, Joan Rivers, Bill Cosby i Richard Pryor, odnosno bendovi kao što su *[[The Velvet Underground]]*, *[[Kool and the Gang]]* i *[[Peter, Paul & Mary]]*.

## Vanjske veze

* Cafe Wha? official website
Ujedinjena Arapska Republika

**Ujedinjena Arapska Republika** je bila država koja se sastojala od današnjeg Egipta i Sirije.

Osnovana je 22. februara 1958. godine i trajala je sve do 28. septembra 1961. godine kada se ta državna tvorevina se posle opet podelila na Egipat i Siriju, sa tim da je Egipat nastavio još neko vreme nositi zastavu UAR-a. Predsednik vlade je bio Gamal Abdel Naser.

## Povezano
* Egipat
* Sirija

## Reference

## Vanjske veze

* Enciklopedija UAR
* Sitija: Proučavanje države
Tiho Orlić

**Tiho Orlić** (Split, 16. studenog 1976.) je hrvatski glazbenik i pjevač.

## Biografija
Glazbeno obrazovanje stekao je u glazbenoj školi Josipa Hatza u Splitu. Suradnju s Markom Perkovićem Thompsonom započinje 1994. snimajući prateće vokale na nekoliko njegovih pjesama.

Prvi službeni nastup kao solo izvođač Tiho je imao na Etnofestu u Neumu 1999., da bi godinu dana poslije snimio hit "Daleko je". To je bio uspješan početak karijere, a potvrda toga dogodila se 2001. godine, kad su Tiho i Thompson otpjevali pjesmu "Stari se" i osvojili prvu nagradu publike i žirija na festivalu Melodije Mostara.

Godine 2002. Tiho pobjeđuje na festivalu u Topuskom s pjesmom "Naša prva noć", a te godine je održan i veliki Thompsonov koncert na Poljudu ispred 60.000 ljudi, gdje je Tiho uz sviranje na tom koncertu otpjevao u duetu s Markom pjesmu "Stari se".

Tihin prvijenac izdan je na ljeto 2004. godine nakon nastupa na Hrvatskom radijskom festivalu s pjesmom "Opasno je ljubiti", i nastupa na Splitskom festivalu s baladom "Ostani". Album je ugledao svjetlo dana u izdanju izdavačke kuće Croatia Recordsa, a čak 7 pjesama s albuma je nagrađeno na raznim festivalima diljem domovine.

Kasnije se potpuno posvećuje radu s Thompsonom, te radi glazbene aranžmane i sudjeluje u produkciji na jednom od najuspješnijih albuma novije hrvatske povijesti, legendarnom "Bilo jednom u Hrvatskoj", kojeg je pratila i najveća koncertna turneja s više od 150 nastupa diljem Hrvatske i svijeta, a atmosferu s turneje najbolje oslikava DVD s zagrebačkog koncerta na Maksimiru ispred 60 000 ljudi.

Tijekom turneje Tiho je radio na obradama i aranžiranju starijih Thompsonovih pjesama koje su svojevrstan presjek svega onog što je Thompson radio u prvih desetak godina svoje karijere, a sve to je rezultiralo albumom "Druga strana" u izdanju Croatia Recordsa 2008. godine.

## Diskografija

### CD

* 2004. - "**[[Tiho]]**"

1. Opasno je ljubiti 
2. Falit ćeš mi 
3. Ostani 
4. Dobra vila 
5. Ajde priđi bliže 
6. Daleko je 
7. Naša prva noć 
8. Što se ne vratiš 
9. Nisu to gromovi
10. Ženit ću se
11. Stari se (s Thompsonom)

## Vanjske veze
* http://www.thompson.hr
Korepeticija

**Korepeticija** (lat. ***cum*** *sa* i ***repetere*** *ponavljati*) je:

:1. ***Muzička proba*** soliste/a (instrumentalista, pevač ili igrač), hora ili igračkog ansambla, najčešće uz pratnju klavira.

Služi za: 1. *izučavanje nekog dela* ili 2. *uvežbavanje muzičara za budući javni nastup* u vidu:
:::a) koncerta soliste uz pratnju klavira, gitare, harmonike,
:::b) koncerta soliste sa orkestrom; baleta, opere, operete, mjuzikla itd. Na ovim probama klavir oponaša orkestar.

Svrha korepeticije je da se mnogim ponavljanjima uvežba *korelacija* između svih izvođača u muzičkom komadu. *Ulasci, [[tempo]], [[dinamika]], [[agogika]], [[artikulacija]], [[interpretacija]], [[muziciranje]], [[muzička memorija]], psihička i fizička kondicija*, samo su neki delovi korepeticije.

Muzički komad, kompozicija, dobija svoj život, pravo značenje, smisao i postaje celina tek na probama uz pratnju klavira (ovo se, normalno, ne odnosi na komade bez pratnje, solo).

Korepeticija je važan faktor u razvoju svakog muzičara.

:2. ***Muzički predmet*** u muzičkim školama i na muzičkim fakultetima, koji muzičara priprema za korepetitora.

## Povezano

* [Štimovanje [klarinetista] i klarinet]
* Transpozicija
* Fraziranje
* Zvučna viljuška
* Štimovanje
* Čitanje s lista

## Reference
Branko Petranović

**Dr Branko Petranović** (31. oktobra 1927, Cetinje — 17. jun 1994, Beograd) je bio jugoslovenski pravnik i istoričar.

## Biografija
Rođen je 1927. godine na Cetinju.

Osnovnu školu  završio je u Kotoru, gimnaziju delom u Kotoru, delom u Beogradu.

Posle rata završio Filozofski i Pravni fakultet u Beogradu.
Doktorirao na Pravnom fakultetu 1962. na temi " *Političke i pravne prilike za vreme privremene vlade DFJ (7. III - 1. XII - 1945)".*
Bio  je redovni profesor na  Filozofskom fakultetu.
Po otvaranju katedre „Istorija Jugoslavije ", biva predavač, a zatim redovni profesor nakon smrti dr. Jovana Marjanovića.

Sve do svoje smrti držao je ovu katedru.

Umro je 1994. godine i sahranjen u Beogradu.

Dr. Branko Petranović je objavio veliki broj istorijskih radova na temu Istorija Jugoslavije (1918-1988), kao i veliki broj knjiga i priručnika.

Najznačajnije objavljene knjige su:
* *O nekim problemima obrade istorije FNRJ*, Beograd, 1962.
* *Političke i pravne prilike za vreme privremene vlade DFJ (7. III - 1. XII - 1945)*, Beograd, 1964.
* *Istorija i revolucija*, Beograd, 1964.
* *Jugoslovensko-Albanski odnosi 1945-1948 i naše manjine u NR Albaniji*, Cetinje, 1965.
* *Revolucija i pokret otpora u evropi*, Beograd, 1968.
* *Politička i ekonomska narodne vlasti u Jugoslaviji za vreme obnove*, Beograd, 1969.
* *AVNOJ-revolucionarna smena vlasti (1942-1945)*, Beograd, 1973.
* *Istorija Socijalističke Jugoslavije Knjiga 1-3*, Beograd, 1977.
* *Istorija narodne vlasti*, Beograd, 1979.
* *Istorija Jugoslavije 1918-1978*, Beograd, 1980.
* *Jugoslovenska vlade u izbeglištvu 1943-1945*, zagreb, 1981.
* *AVNOJ i revolucija*, Beograd, 1984.
* *Jugoslavija i ujedinjeni narodi 1941-1945*, Beograd, 1985.
* *Revolucija i kontrarevolucija-Knjiga 1-2*, Beograd, 1985.
* *Jugoslovenski federalizam-Ideje i stvarnost (Tematska zbirka dokumenata)*, Beograd, 1986.
* *Istorija Jugoslavije 1918-1988*, Beograd, 1988.
* *Jugoslavija 1918-1988* (Tematska zbirka dokumenata), Beograd, 1988.
* *Srbija u Drugom svetskom ratu 1939-1945*, Beograd, 1992.
* *Istoričar i savremena epoha*, Beograd, 1994.

## Vanjske veze
* 
* Branko Petranović: SRBIJA U DRUGOM SVETSKOM RATU
Nacionalna fašistička partija

**Nacionalna fašistička partija** (, *-{PNF}-*), poznatija kao **Fašistička partija**, bila je politička stranka u Italiji od 1921. do 1943. godine.

Benito Musolini, prvi i poslednjni vođa partije, bio je imenovan za dučea (vođu) Italije 1925. godine od strane italijanskog kralja Vitorija Emanuela III. Fašisti su, zatim, uspostavili totalitarni režim.

Fašistička ideologija se borila protiv komunizma, liberalizma i demokratije, i zalagala se za formiranje centralizovane autoritativne vlasti u totalitarnoj državi.
Fašistička Italija

**"Fašistička Italija"** se odnosi na Italiju pod vladavinom Benita Musolinija i italijanskog fašizma. To se odnosi na dve države:

* Kraljevina Italija (od 1922 do 1943), pod vlašću Nacionalne fašističke partije
* Italijanska Socijalna Republika (marionetska tvorevina Nacističke Nemačke od 1943 do 1945), pod vlašću Republikanske fašističke partije
Republikanska fašistička partija

**Republikanska fašistička partija** (, *-{PFR}-*), poznatija kao **Fašistička partija**, bila je politička stranka u Italiji od 1943. do 1945. godine.

Nastala je severnoj Italiji, koju su, nakon italijanske kapitualcije u Drugom svetskom ratu, okupirale nemačke snage Vermaht. Benito Musolini, prvi i poslednjni vođa partije, je partiju stvorio na temeljima fašizma Nacionalne fašističke partije, ali je za razliku od ideje odanosti kralju Vitoriu Emanuelu III, sada kao partijsku ideologiju uveo republikanizam, odnosno ukidanje monarhije i prelazak u republiku.
Blagoje Nešković

**Blagoje Nešković** (1907 – 1984) je bio lekar, španski borac, jugoslovenski partizan i prvi posleratni premijer Srbije.

## Biografija
Rođen je 11. februara 1907. godine u Kragujevcu. Osnovnu školu je završio u Kragujevcu, a gimnaziju u Beogradu. Godine 1933. završio je Medicinski fakultet Univerziteta u Beogradu.

Član Komunističke partije Jugoslavije (KPJ) je od 1935. godine.

U Španskom građanskom ratu je učestvovao kao lekar u bataljonu „Đuro Đaković“ 129. internacionalne brigade.

Po povratku iz Španije radio je kao lekar u Beogradu. Jedno vreme je bio zatvoren u koncentracionom logoru u Bileći. Bio je sekretar Pokrajinskog komiteta KPJ za Srbiju.

Posle napada Nemačke na Jugoslaviju, prelazi u ilegalu. Od 11. decembra 1941. godine bio je član Glavnog narodnooslobodilačkog odbora Srbije, bio je član AVNOJ-a i ASNOS-a.

Posle oslobođenja jedan je od organizatora JNOF-a Srbije i sekretar njegovog Izvršnog odbora.

Na Оsnivačkom kongresu Komunističke partije Srbije, maja 1945. godine izabran je za sekretara Centralnog komiteta i tu funkciju je obavljao do 1948. godine.

Na Petom kongresu KPJ, jula 1948. godine, izabran je za člana Politbiroa Centralnog komiteta KPJ.

U periodu od 1945. do 1948. godine nalazio se na funkciji predsednika Vlade Narodne Republike Srbije.

Godine 1952. postavljen je na funkciju potpredsednika Vlade Federativne Narodne Republike Jugoslavije.

Oktobra 1952. godine Politbiro CK KPJ je imenovao komisiju (u sastavu: Milovan Đilas, Aleksandar Ranković, Spasenija Cana Babović i Dušan Petrović Šane) da ispita slučaj dr. Blagoja Neškovića, jer je optužen za podršku Rezolucije Informbiroa. Novembra 1952. godine isključen je iz SK Jugoslavije. Imao je čin rezervnog general-majora JNA.

Posle „povlačenja“ iz političkog života posvetio se naučnom radu. Bio je naučni savetnik i upravnik Laboratorije za eksperimentalnu onkologiju Medicinskog fakulteta u Beogradu.

Umro je u Beogradu, 11. novembra 1984. godine.

Nosilac je Partizanske spomenice 1941. i drugih jugoslovenskih odlikovanja, među kojima je i Orden narodnog oslobođenja.

Njegova supruga bila je Branislava Brana Perović-Nešković (1920 – 2008), partizanka i fizičarka, sa kojom je imao troje dece.

## Literatura

* Milomir Marić „Deca komunizma“. „Mladost“, Beograd 1987. godina.
Kijevo

**Kijevo** može da bude:

* Kijevo (Beograd), naselje u opštini Rakovica, grad Beograd, Republika Srbija
* Kijevo (Batočina), naselje u opštini Batočina, Šumadijski okrug, Republika Srbija
* Kijevo (Trnovo), naselje u opštini Trnovo, grad Istočno Sarajevo, Republika Srpska, BiH
* Kijevo (Sanski Most), naselje u opštini Sanski Most, Fedearcija BiH
* Kijevo (Hrvatska), naselje i općina u Šibensko-kninskoj županiji, Republika Hrvatska

ili

* Kijev, glavni grad Republike Ukrajine
Komunistička partija Sovjetskog Saveza

**Komunistička partija Sovjetskog Saveza** (**KPSS**; ) - vladajuća partija u Sovjetskom Savezu.

Osnovana je 14. marta 1898. godine u Minsku, pod nazivom **[[Ruska socijal-demokratska radnička partija]]** (**RSDRP**).

Njena boljševička frakcija (RSDRP(b)) odigrala je ključnu ulogu u Oktobarskoj revoluciji 1917., koja je dovela do uvođenja socijalističkog poretka u Rusiji.

Od sredine 1920-ih, komunistička partija je bila jedina partija u zemlji. Bez obzira na to što nije formalno obrazovala partijske organe uprave, njen faktički pravni status kao rukovodeće sile sovjetskog društva i jednopartijskog sistema SSSR-a bio je zakonski ozvaničen u Ustavu SSSR iz 1977. godine.

Partija je raspuštena i zabranjena 1991. godine, da bi 9. jula 1992. bio organizovan plenum CK KPSS-a, a 10. oktobra 1992. XX konferencija KPSS-a. Tada je izabran organizacioni komitet XXIX kongresa KPSS-a, koji je održan 26. i 27. marta 1993. godine u Moskvi. Na tom kongresu, KPSS se transgormisao u SKP-KPSS (Savez komunističkih partija - Komunistička partija Sovjetskog Saveza).

## Zvanični nazivi

* **[[Ruska socijal-demokratska radnička partija]]** () RSDRP - od 1898. do 1912. godine
* **Ruska socijal-demokratska radnička partija (boljševika)** () RSDRP(b) - od 1912. do 1918. godine
* **Ruska komunistička partija (boljševika)** () RKP(b) - od 1918. do 1925. godine
* **Svesavezna komunistička partija (boljševika)** () SKP(b) - od 1925. do 1952. godine
* **Komunistička partija Sovjetskog Saveza** () KPSS - od 1952. do 1993. godine

## Generalni sekretari KPSS-a od 1922. do 1991. godine
* Josif Staljin - od 3. aprila 1922. do 5. marta 1953. godine
* Nikita Hruščov - od 7. septembra 1953. do 14. oktobra 1964. godine
* Leonid Brežnjev - od 14. oktobra 1964. do 10. novembra 1982. godine
* Jurij Andropov - od 12. novembra 1982. do 9. februara 1984. godine
* Konstantin Černjenko - od 13. februara 1984. do 10. marta 1985. godine
* Mihail Gorbačov - od 11. marta 1985. do 24. avgusta 1991. godine

## Republički ogranci KPSS-a
:

## Reference
Stubal (Aleksandrovac)

**Stubal** je naselje u Srbiji u opštini Aleksandrovac u Rasinskom okrugu. Prema popisu iz 2002. bilo je 615 stanovnika (prema popisu iz 1991. bilo je 591 stanovnika).

## Demografija
U naselju Stubal živi 494 punoletna stanovnika, a prosečna starost stanovništva iznosi 40,7 godina (39,6 kod muškaraca i 41,8 kod žena). U naselju ima 170 domaćinstava, a prosečan broj članova po domaćinstvu je 3,62.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Ivanjdan

**Ivanjdan** ili **Ivandan** je hrišćanski praznik kojim se obeležava rođenje svetog Jovana Krstitelja, 7. jula po gregorijanskom, odnosno 24. juna po julijanskom kalendaru.

Šest meseca pre svog javljanja u Nazaretu Bogorodici, prvosvešteniku Zahariji u jerusalimski hram se je javio anđeo Gavrilo. Pre nego što je objavio čudesno začeće Bogorodice, anđeo je objavio starici Jelisaveti, ženi Zaharijinoj, da ce roditi sina. Zaharija  nije odmah poverovao reči anđela Gavrila i ostao je nem sve do osmoga dana po rođenju deteta, tada je pri obrezivanju i davanju imena Zaharije na daščicu napisao ime Jovan i progovorio.

Jovan je u reci Jordan krstio Hristosa, pa je u narodu poznat kao Jovan Krstitelj.

## Izvori

## Vanjske veze

* ROĐENjE SVETOG JOVANA PRETEČE I KRSTITELjA GOSPODNjEG – IVANjDAN 
* Ivandan
Kamenica (Valjevo)

**Kamenica**, poznata i kao **Valjevska Kamenica**, je naseljeno mesto grada Valjeva u Kolubarskom okrugu, često se naziva i Valjevska Kamenica. Prema popisu iz 2002. bilo je 1005 stanovnika (prema popisu iz 1991. bilo je 1131 stanovnika). Do 1965, godine je ovo naselje sedište **Opštine Kamenica** koju su činila naseljena mesta: Beomužević, Bobova, Gornja Bukovica, Kamenica, Majinović, Miličinica, Oglađenovac, Osladić, Pričević, Sitarice, Stanina Reka, Stapar, Suvodanje, Tupanci, Vlaščić i Vragočanica. Posle ukidanja opštine celokupno područje je ušlo u sastav opštine Valjevo.

## Demografija
U naselju Kamenica živi 861 punoletni stanovnik, a prosečna starost stanovništva iznosi 46,6 godina (45,6 kod muškaraca i 47,6 kod žena). U naselju ima 363 domaćinstva, a prosečan broj članova po domaćinstvu je 2,77.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Gugl satelitska mapa (Maplandia)
Vranjski partizanski odred

**Vranjski narodnooslobodilački partizanski (NOP) odred** formiran je jula 1941. godine u šumi više Vranja na mestu zvanom „Pržar“.

Odred je bio pod rukovodstvom narodnog heroja Sime Pogačarevića, stolarskog radnika iz Vranja, koji je poginuo 28. februara 1942. godine kod sela Čestelina.

Vranjski odred odmah počinje sa sabotažama, sečenjem žica, onesposobljavanjem komunikacija, a avgusta 1941. godine izvršio je napad na rudnik Trnovac. Odred je sarađivao sa Babičkim i Jablaničkim odredom.

## Literatura

* **Pregled Narodnooslobodilačke borbe u Srbiji**, Moma Marković, Beograd 1947. godina
2. šumadijski partizanski odred

**Drugi šumadijski narodnooslobodilački partizanski (NOP) odred** formiran je 7. jula 1941. godine u okolini Smederevske Palanke.

Prvi komandant odreda je bio Bogosav Marković, a politički komesar Tanasije Mladenović.

Odred su sačinjavale četiri čete: palanačka, oraška, resavska i račanska. Međutim već početkom septembra 1941. godine odred je narastao na osam četa, pošto su bile formirane još i druga oraška, resavska, moravska i azanjska četa.

Drugi šumadijski odred bio je nadaleko poznat po svojim akcijama na komunikaciji Beograd-Niš, Lapovo-Kragujevac i Mala Krsna-Velika Plana, kojima su prolazili vozovi krcati okupatorskim trupama i ratnim materijalom. Za više od tri meseca svaki noćni saobraćaj na svim relacijama bio je obustavljen, a ni danju nije bio siguran usled stalnih napada na železničke stanice i stalnog razaranja puta.

Čuvenu akciju predstavlja sudar vozova sa nemačkim trupama kod Bagrdana, koji su organizovali partizani ovog odreda. Zatim razoružavanje velikog broja žandarmerijskih stanica na teritoriji lepeničkog sreza. Veštu akciju partizana Drugog šumadijskog odreda predstavlja zaplenjivanje lokomotive u Miloševcu, sa kojom su partizani došli u Veliko Orašje, izvršili napad na nedićevce i železničku stanicu i lokomotivom produžili dalje.

Pored uspešnih akcija na komunikacijama, Drugi šumadijski odred je oslbodio noću između 9. i 10. jula 1941. godine Raču Kragujevačku i izvršio uspešne napade na Žabare i Svilajnac. Lepenički srez, sve do povlačenja odreda na užičku slobodnu teritoriju, bio je stalno sa Račom u rukama partizana i predstavljao bazu za širenje ustanka u čitavom ovom kraju. Od značajnih borbi sa Nemcima je i borba u Azanji, u kojoj su Nemci samo u mrtvima imali 80 vojnika, više oficira, a među njima i zamenik komandanta u Smederevskoj Palanci.

Na dan 25. oktobra 1941. godine bila je teritorija lepeničkog sreza napadnuta sa svih strana, od Lapova, Kragujevca, Palnke i Topole, od strane Nemaca, ljotićevaca, četnika i dr. Na svim mestima partizani su primili borbu, a naročito teške i žestoke su bile borbe u Rači, Viševcu i drugim mestima. Neprijatelj je bio u ogromnoj nadmoćnosti, tako da su borci Drugog šumadijskog odreda morali da se povuku preko Jarušca za Rudnik, a zatim dalje za Sandžak i Bosnu. U rejonu Nove Varoši dijelovi 2. šumadijskog NOP odreda jačine 190 boraca su 1. marta 1942. ušli u sastav 2. proleterske brigade kao njen 3. bataljon.

Posle odlaska Drugog šumadijskog odreda, na terenu lepeničkog sreza ostale su manje grupe "terenaca", koje su vršile manje akcije i ulivale strah neprijatelju i domaćim izdajnicima.

## Literatura

* Pregled Narodnooslobodilačke borbe u Srbiji, Moma Marković, Beograd 1947. godina
*
Kragujevački partizanski odred

**Kragujevački narodnooslobodilački partizanski odred** je bio partizanski odred aktivan tokom ustanka u Srbiji 1941. godine.

## Hronologija

Kragujevački partizanski odred je formiran 20. jula 1941. godine, u selu Grošnici. 

Komandant Odreda je bio Radisav Nedeljković Raja, narodni heroj. Prvi politički komesar Odreda je bio Svetozar Dragović Toza, narodni heroj, koga je kasnije na toj funkciji zamenio Vladimir Dedijer. 

Odred se brzo naoružao, izvlačeći oružje iz Vojno-tehničkog zavoda u Kragujevcu. U početku odred se sastojao iz od dva bataljona, koji su se nalazili pod istom komandom. Prvi kragujevački bataljon formiran je na teritoriji sreza gružanskog, a imao je **60** boraca. Drugi Kragujevački bataljon formiran je u selu Drači i imao je oko pedeset boraca. Treći kragujevački bataljon formiran je nešto kasnije sa **22** borca. U toku avgusta 1941. godine odred se povećao i imao oko **200** boraca.

Odred je izvršio niz uspešnih akcija na pruzi Beograd-Kragujevac. Značajne akcije predstavljaju borbe u Barama i Ljuljacima na mestu zvanom Dumača, gde je vođena bitka sa kolonom Nemaca i sa dva nemačka tenka. Zatim napadi na glavnu železničku stanicu u Kragujevcu, borbe na drumu Kragujevac-Gornji Milanovac, gde je odred zaustavio Nemce koji su pokušali da prodru u Gornji Milanovac.

Kragujevački NOP odred držao je oslobođenu skoro čitavu teritoriju gružanskog sreza.

U novembru 1941. godine, za vreme Prve neprijateljske ofanzive, pod pritiskom jakih neprijateljskih snaga, deo Kragujevačkog odreda se povlači u Sandžak. Od boraca Kragujevačkog odreda u rejonu Nove Varoši formiran je Kragujevački bataljon jačine 283 borca, koji je 21. decembra 1941. ušao u sastav Prve proleterske udarne brigade kao njen 3. (kragujevački) bataljon. 

Mnogi borci Kragujevačkog odreda koji su ostali u Srbiji završili su u logoru Metino brdo. Oni su iz logora na Metinom brdu većim delom izvođeni na streljanje, a manji deo je poslat u Banjički logor.

Tako je Kragujevački NOP odred prestao da postoji i više nije bio obnavljan.

## Narodni heroji Kragujevačkog odreda

Neki od boraca Kragujevačkog narodnooslobodilačkog partizanskog odreda koji su odlikovani Ordenom narodnog heroja: 

* **[[Svetozar Dragović Toza]]**, prvi politički komesar odreda
* **[[Miloje Milojević (narodni heroj)|Miloje Milojević]]**, komandir Treće čete 
* **[[Radisav Nedeljković Raja]]**, komandant odreda
* **[[Voja Radić]]**, komandir Prve čete
* **[[Momčilo Moma Stanojlović]]**, komandant Trećeg bataljona
* **[[Miodrag Urošević Artem]]**, zamenik komandira čete

## Literatura

* Pregled Narodnooslobodilačke borbe u Srbiji, Moma Marković, Beograd 1947. godina
* 

## Izvori
Kraljevački partizanski odred

**Kraljevački narodnooslobodilački partizanski (NOP)odred „[[Jovan Kursula]]“** je formiran 27. avgusta 1941. godine na planini Goču više Kraljeva.

Komandant odreda bio je Pavle Jakšić, narodni heroj, politički komesar Miro Dragišić Piper, zamenik komandanta Vladimir Radičević, intendant Žika Čukulić i odredski lekar i član Štaba odreda Gojko Nikoliš, narodni heroj.

U sastavu odrda su se nalazile četiri čete: gočka, dragosinjačka, čibukovačka i prekomoravska. Odred se ubrzo naoružao posle smele akcije na železničku stanicu u Kraljevu. 

Kraljevački odred je 19. avgusta 1941. godine izvršio akciju na Ibru. 
29. septembra 1941. godine oslobođeno je Ušće i porušen most, zatim je oslobođena Raška, Mataruška banja i Vrnjačka banja. Partizani su držali u svojim rukama držali 80 kilometara železničke pruge Kraljevo-Kosovska Mitrovica. 

27. septembra 1941. godine 17 članova bleh-muzike Dobrovoljnog vatrogasnog društva iz Kraljeva, marširajući uz muziku, je izašlo iz grada i stupilo u Kraljevački NOP odred.

4. oktobra 1941. godine opkoljava se Kraljevo, u kome su bile velike snage okupatorske vojske.

Deo Kraljevačkog odreda, posle povlačenja iz Srbije, ulazi u sastav Prve proleterske udarne brigade, kao Četvrti kraljevački bataljon.

## Narodni heroji Kraljevačkog odreda
Neki od boraca Kraljevačkog narodnooslobodilačkog partizanskog odreda koji su odlikovani Ordenom narodnog heroja: 

* **[[Pavle Jakšić]]**, komandant odreda 
* **[[Olga Jovičić]]**, borac i rukovodilac za agitaciju i propagandu
* **[[Gojko Nikoliš]]**, lekar odreda
* Momčilo Momo Dugalić

## Literatura

* **Pregled Narodnooslobodilačke borbe u Srbiji**, Moma Marković, Beograd 1947. godina
Novi Grad (Zemun)

**Novi Grad**, prigradsko naselje u Beogradu, Srbija, locirano u opštini Zemun.

## Lokacija

Novi Grad se nalazi u centralno-zapadnom delu Zemuna. Prostire se duž početne deonice auto-puta Beograd - Novi Sad, od pruge Beograd - Novi Sad na jugu gde se graniči sa naseljem Kolonija Zmaj, do Ugrinovačke ulice na severu, gde se graniči sa naseljem Zemun Bačka. Na istoku se graniči sa naseljima Železnička Kolonija i Sutjeska (Zemun), dok se na zapadu proteže ka naseljima Altina i Plavi Horizonti. Sve dok se ova dva naselja nisu razvila, Novi Grad je bio krajnje naseljeni deo Beograda u tom pravcu. 
Naselje Novi Grad obuhvata i dva manja podnaselja, Vojni Put I i Vojni Put II.

## Podnaselja

### Franjine Rudine
1970-ih i 1980-ih bilo je neuspelih pokušaja da se deo naselja između auto-puta za Zagreb i Prvomajske ulice preimenuje u ***Franjine Rudine***, i to ime je do danas palo u zaborav.

### Vojni Put I
**Vojni Put I** se nalazi u severnom delu Novog Grada i zauzima trougaoni oblik. Prostire se na obe strane auto-puta Beograd - Novi Sad i okružen je Dobanovačkim i Pazovačkim putem. Direktno se nastavlja ka Altini na severozapadu.

### Vojni Put II
**Vojni Put II** je jugozapadni deo Novog Grada, koji se prostire preko auto-puta Beograd - Novi Sad. Nastavlja se ka zapadu, prema naselju Plavi Horizonti.
Busije (Zemun)

**Busije** je prigradsko naselje u beogradskoj opštini Zemun. 
Formirano je 1997. godine kada je gradska opština Zemun (Beograd) prodala zemljište (1.300 placeva) za relativno nisku cenu uglavnom izbeglicama iz Hrvatske i BiH posle operacije Oluja, iako područje nema infrastrukturu i nije planirano za urbanu gradnju.

Pošto su stanovnici počeli da legalizuju svoje kuće, odlučeno je da će se uvesti plan za Busije u 2007. godini. Godine 2006. izgrađen je put, autobuska linija 702 Busije - Batajnica i crkva. U 2009. godini počela je sa radom i ambulata.

Jedna od karakteristika naselja je da ulice nose nazive po znamenitim ličnostima iz krajeva iz kojih su doselili njegovi stanovnici, kao što su: vladike Sv. Sava Trlajić i Simeon Zloković, pisci i hroničari Nikola Begović, Manojlo Grbić, Milan Radeka, Adam Pribićević, Stanko Opačić - Ćanica, dr Stanko Korać, Mirko Korolija, Ognjeslav Utješenović Ostrožinski, slikar Živko Stojsavljević, vojskovođa Svetozar Borojević i drugih. Zanimljivo je da stanovnici ovog naselja i dalje rađe upotrebljavaju brojčane nazive ulica.

Procenjuje se da Busije imaju oko 5.000 stanovnika (2008), od kojih su oko 80% izbeglice iz Hrvatske i BiH.

## Prevoz
* Autobuska linija 702 (Batajnica /Žel. Stanica/ - Busije /Crkva/)
Grmovac

**Grmovac** je naselje u Ugrinovcima, koje se nalazi u beogradskoj opštini Zemun.

Naselje je formirano 1996/1997. godine, kada je tadašnji predsednik opštine Zemun, Vojislav Šešelj, prodao zemlju za relativno nisku cenu izbeglicama iz Hrvatske posle operacije „Oluja“ 1995. godine. Oko 3.000 placeva je prodato iako područje nije bilo namenjeno za urbanu gradnju i nema razvijenu infrastrukturu, zbog čega je građeno samo 600 kuća, od kojih polovina nije do kraja izgrađena.

2006. godine se situacija naselja poboljšala. Uvedena je sturja krajem te godine, izgrađen asfaltni put do naselja i uvedena autobuska linija 606 (Grmovac - Dobanovci).

2010. godine završena je izgradnja crkve Sv. Ilije.

2011. godine, u ovom naselju, izgrađena je distributivna vodovodna mreža.

SRS kritikuje beogradsku vlast kako sprečava razvoj naselja, dok Beograd naselje tretira kao ilegalno, optužujući SRS da su placevi bez prava rasprodati.

## Povezano
* Ugrinovci
* Busije
Mala Pruga

**Mala Pruga** je prigradsko naselje u Beogradu, koje se nalazi u opštini Zemun.

Mala Pruga se nalazi u severozapadnom delu periferije Zemuna. Naselje se prostire niz istoimenu ulicu i auto-put Beograd - Novi Sad. Graniči se sa naseljem Nova Galenika na severu, naseljem Altina na jugu i prostire se na severoistok ka naselju Zemun Polje. To je stambeno-industrijsko naselje, sa nekoliko malih fabrika i puno magacina i skladišta. Na samom auto-putu kod naselja, nalazi se autobusko stajalište „Mala Pruga“, gde staje linija gradskog prevoza 707 (Zeleni Venac - Mala Pruga - Zemun Polje).